《将游浙江魏默深舍人赋诗赠行次韵奉答》
清代·杨季鸾

束发已授书，励志非不早。惊忧百无成，未壮心已槁。

犹随弃繻生，西逐长安道。惜无蜀道篇，惊喜倾贺老。

徒乘弱水舟，不见仙人岛。金光何时拾，愁多讵能扫。

旋游吴越去，子兮中似捣。千岩自此寻，万壑从今讨。

相期阮与刘，共入天台好。

作者简介：湖南宁远人，字紫卿。年十二，以《春草诗》得名。为魏源、陶澍等所推重。咸丰元年举孝廉方正，官翰林院待诏。归后侨寓零陵，主讲濂溪书院。有《春星阁诗钞》。